Počasie začne počas záveru týždňa ovplyvňovať hlboká tlaková níž, ktorá sa bude presúvať cez Biskajský záliv cez Francúzsko ďalej na sever. Po prednej strane tejto tlakovej níže sa k nám dostane veľmi teplý vzduch od juhu.
Teploty v hladine 850 hPa momentálne dosahuje hodnoty od -2 do +2°C, cez víkend sa tento stav rapídne zmení. Vzduch v tejto hladine (cca 1500 metrov nad morom) sa oteplí na +4 až +10°C, na čo budú samozrejme reagovať aj teploty v dvoch metroch nad zemou. Už v sobotu očakávame denné maximá až do +15°C, v nedeľu to môže byť až do +19°C.
Tieto teploty budú o 7 až 12°C vyššie ako dlhodobý priemer. Pozrite si animáciu príchodu teplého vzduchu podľa modelu ICON.